Nikolaj Vladimirovič Davydenko

**Nikolaj Vladimirovič Davydenko** (, ; * 2. jún 1981, Severodoneck, Ukrajina), je bývalý ruský profesionálny tenista ukrajinského pôvodu. Počas svojej kariéry vyhral 21 turnajov hlavného okruhu ATP v dvojhre a dva turnaje v štvorhre. Jeho najvyššie umiestnenie v rebríčku bolo 3. miesto, ktoré prvýkrát dosiahol 6. novembra 2006.

## Kariéra
Davydenko sa stal profesionálom v roku 1999. V roku 2000 hral hlavne na Futures Tour, kde získal jeden titul a trikrát sa dostal do finále. Na ATP okruh vstúpil v júli 2000 ako  devätnásťročný, keď na turnaji v Amsterdame sa ako kvalifikant prebojoval do semifinále. Neskôr v auguste získal svoj prvý challengerový titul v Mönchengladbachu.

### 20012003
V roku 2001 debutoval na grandslamovom turnaji, keď  na Australian Open prehral v 2. kole s bývalou svetovovou jednotkou Patrickom Rafterom v štyroch setoch. Na turnaji v Dallase si poranil bedrovú chrbticu a po dobu šiestich týždňov sa liečil zo zranenia. Po zranení sa vrátil, aby vyhral dva challengerové tituly v Ulme a Istanbule. V roku 2002 Davydenko pravidelne hrával na turnajoch ATP, pozoruhodnejší výsledok však nedosiahol. V septembri získal svoj štvrtý challengerový titul v Štetíne. Rok 2003 začal víťazstvom na turnaji v Adelaide, keď vo finále porazil Belgičana Kristofa Vliegena. Bol to jeho prvý ATP titul. V apríli získal druhý titul, keď na antuke v Estorile, porazil vo finále Argentínčana Agustína Calleriho. V Sankt Pöltene sa neskôr prebojoval do finále a na turnaji v Barcelone do štvrťfinále, čo mu pomohlo dostať sa premiérovo do Top 50 rebríčka ATP.

### 2004
Jeho hra sa zlepšovala aj v roku 2004, keď druhý rok po sebe ziskal dva tituly ATP. Po pomalom štarte do sezóny sa v Monte Carlo prebojoval do štvrťfinále a o týždeň neskôr vyhral turnaj v Mníchove. V októbri dosiahol víťazstvo na domácej pôde v Moskve, kde zvíťazil v dvojhre, ale aj vo štvorhre (partner Igor Andrejev). Na konci sezóny sa prebojoval do Top 30 rebríčka ATP.

### 2005
V roku 2005 sa na Australian Open prvýkrát prebojoval do štvrťfinále Grand Slamu, a v máji na turnaji v Sankt Pöltene získal svoj 5. titul, keď vo finále porazil domáceho favorita Jürgena Melzera. Na French Open potom v semifinále prehral s Argentínčanom Marianom Puertom po päťsetovem boji 3-6 7-5 6-2 4-6 4-6, ktorý bol v decembri 2005 potrestaný exemplárnym zákazom štartu na 8 rokov za opakovaný dopingový prehrešok. Aj to mu stačilo na to, aby sa po French Open prvýkrát dostal do Top 10 rebríčka ATP.

### 2009
Jeho najväčším úspechom v kariére bol víťazstvo na Turnaji majstrov v roku 2009 v Londýne, kde zdolal postupne v skupine Rafaela Nadala, v semifinále Rogera Federera a vo finále Juana Martina del Potra.
## Osobný život
V decembri 2006 sa zosobášil so svojou dlhoročnou priateľkou Irinou, majú spolu tri deti.

Má prezývku *Kolja*, čo je ruská prezývka pre Nikolaja.

## Finálové účasti na turnajoch ATP (32)

### Dvojhra - výhry (21)

### Dvojhra - prehry (7)

### Štvorhra - výhry (2)

### Štvorhra - prehry (2)

## Výkonnostná krivka

## Referencie

## Iné projekty

## Externé odkazy

Kategória:Ruskí tenisti
Kategória:Ruskí olympionici
Kategória:Ruské osobnosti ukrajinského pôvodu